Nuwe Banting-app - Goeie Huishouding
Bant oral waar jy gaan met dié nuttige LKHV-app
GoBanting, 'n nuwe Banting-app, is in Suid-Afrika bekendgestel – 'n moet vir alle aanhangers van die Banting-revolusie. Dit sluit inligting oor die LKHV-dieet in, asook Banting-moets en -moenies en het 'n i-katalogus van Banting-vriendelike eetplekke oor die land heen.
Wanneer jy kosmaak, kan jy van meer as 100 resepte kies wat per maaltyd of vleissoort gesorteer is. Dink mini-spek-guacamole-koppies vir 'n versnapering, gebakte vis met dennepitte, parmesaan en 'n basilie-pesto-kors vir hoofgereg en amandel-kokos-sjokolade-vetbomme vir nagereg – njam!
Die bestanddele vir elke resep word gelys; kliek op dié wat jy nodig het en dit word outomaties by jou inkopielys gevoeg. 'n Fout gemaak? Verwyder wat jy nie nodig het nie. Gaarmaakmetodes is duidelik en presies – maklik genoeg vir amateurs, maar lekker genoeg vir die fynproewers. Geniet dit!